**NÁRODNÁ RADA SLOVENSKEJ REPUBLIKY**

**VIII. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo: CRD-428/2023

**1447a**

### S p r á v a

**Ústavnoprávneho výboru Národnej rady Slovenskej republiky o prerokovaní návrhu poslanca Národnej rady Slovenskej republiky Martina ČEPČEKA na vydanie zákona, ktorým sa mení a dopĺňa zákon č. 160/2015 Z. z. Civilný sporový poriadok v znení neskorších predpisov (tlač 1447) v druhom čítaní**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Ústavnoprávny výbor Národnej rady podáva Národnej rade Slovenskej republiky podľa zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov správu o výsledku prerokovania návrhu poslanca Národnej rady Slovenskej republiky Martina ČEPČEKA na vydanie zákona, ktorým sa mení a dopĺňa **zákon č. 160/2015 Z. z. Civilný sporový poriadok** v znení neskorších predpisov (tlač 1447).

I.

Národná rada Slovenskej republiky uznesením č. 2118 z 22. marca 2023 pridelila návrh poslanca Národnej rady Slovenskej republiky Martina ČEPČEKA na vydanie zákona, ktorým sa mení a dopĺňa **zákon č. 160/2015 Z. z. Civilný sporový poriadok** v znení neskorších predpisov (tlač 1447) na  prerokovanie Ústavnoprávnemu výboru Národnej rady Slovenskej republiky, a to aj ako gestorskému výboru a určila lehotu na  jeho prerokovanie v druhom čítaní.

**II.**

Poslanci Národnej rady Slovenskej republiky, ktorí nie sú členmi výboru, ktorému bol návrh zákona pridelený, neoznámili v určenej lehote výboru žiadne stanovisko k predmetnému návrhu zákona (§ 75 ods. 2 zákona o rokovacom poriadku Národnej rady Slovenskej republiky).

III.

Návrh poslanca Národnej rady Slovenskej republiky Martina ČEPČEKA na vydanie zákona, ktorým sa mení a dopĺňa **zákon č. 160/2015 Z. z. Civilný sporový poriadok** v znení neskorších predpisov (tlač 1447) Ústavnoprávny výbor Národnej rady Slovenskej republiky prerokoval a odporúčal ho Národnej rade Slovenskej republiky uznesením č.727 z 26. apríla 2023 **schváliť.**

IV.

Z uznesenia Ústavnoprávneho výboru Národnej rady Slovenskej republiky pod bodom III. tejto správy vyplývajú tieto pozmeňujúce a doplňujúce návrhy:

1. V čl. I sa vkladá úvodná veta, ktorá znie:

„Zákon č. 160/2015 Z. z. Civilný sporový poriadok v znení zákona č. 87/2017 Z. z., zákona č. 350/2018 Z. z., zákona č. 423/2020 Z. z., zákona č. 211/2021 Z. z., zákona č.  108/2022  Z.  z., zákona č. 111/2022 Z. z., zákona č. 150/2022 Z. z. a zákona č. 398/2022 Z. z. sa mení a dopĺňa takto:“.

Legislatívno-technická úprava.

Ústavnoprávny výbor Národnej rady SR

Gestorský výbor odporúča schváliť.

1. V čl. I sa slová „Paragraf 262, ods. 2 znie nasledovne:“ nahrádzajú slovami „V § 262 odsek  2 znie:“.

Legislatívno-technická úprava.

Ústavnoprávny výbor Národnej rady SR

Gestorský výbor odporúča schváliť.

1. Doterajší text čl. I sa označuje ako bod 1 a dopĺňa sa bod 2, ktorý znie:

„2. Za § 471c sa vkladá § 471d, ktorý vrátane nadpisu znie:

„§ 471d

Prechodné ustanovenie k úprave účinnej od 1. júla 2023

Ak rozhodnutie, ktorým sa konanie končí nadobudlo právoplatnosť pred 1. júlom 2023, lehota na vydanie samostatného uznesenia podľa § 262 ods. 2 tohto zákona v znení účinnom od 1. júla 2023 začína plynúť od 1. júla 2023.“.

Legislatívno-technická úprava prechodných ustanovení, ktoré sa presúvajú z čl. II.

Ústavnoprávny výbor Národnej rady SR

Gestorský výbor odporúča schváliť.

1. Čl. II znie:

„Čl. II

Tento zákon nadobúda účinnosť 1. júla. 2023.“.

Legislatívno-technická úprava ustanovenia o účinnosti. Zároveň sa posúva účinnosť návrhu zákona vzhľadom na priebeh legislatívneho procesu, potreby dodržania ústavnej 15 dňovej lehoty pre prezidentku Slovenskej republiky na podpis zákona a  primeranej lehoty na zverejnenie zákona v Zbierke zákonov Slovenskej republiky, ako aj zabezpečenia dostatočnej legisvakančnej lehoty pre adresátov právnej normy.

Ústavnoprávny výbor Národnej rady SR

Gestorský výbor odporúča schváliť.

Gestorský výbor **odporúča** o pozmeňujúcich a doplňujúcich návrhoch uvedených pod **bodmi 1 až 4** hlasovať **spoločne,** a tieto **schváliť.**

V.

Ústavnoprávny výbor Národnej rady Slovenskej republiky ako gestorský výbor na základe stanovísk poslancov gestorského výboru vyjadrených v rozprave **odporúča Národnej rade Slovenskej republiky** návrh poslanca Národnej rady Slovenskej republiky Martina ČEPČEKA na vydanie zákona, ktorým sa mení a dopĺňa **zákon č. 160/2015 Z. z. Civilný sporový poriadok** v znení neskorších predpisov (tlač 1447) **schváliť** v znení pozmeňujúcich a doplňujúcich návrhov uvedených v tejto správe.

**Správa Ústavnoprávneho výboru** Národnej rady Slovenskej republiky o prerokovaní návrhu poslanca Národnej rady Slovenskej republiky Martina ČEPČEKA na vydanie zákona, ktorým sa mení a dopĺňa **zákon č. 160/2015 Z. z. Civilný sporový poriadok** v znení neskorších predpisov v druhom čítaní (tlač 1447a) **bola schválená** uznesením Ústavnoprávneho výboru Národnej rady Slovenskej republiky č. 747 z 2. mája 2023.

Týmto uznesením výbor zároveň poveril spravodajcu, poslanca Národnej rady Slovenskej republiky **Borisa Suska,** aby na schôdzi Národnej rady Slovenskej republiky informoval o výsledku rokovania výboru a pri rokovaní o návrhu zákona predkladal návrhy v  zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

Milan Vetrák v. r.

predseda Ústavnoprávneho výboru

Národnej rady Slovenskej republiky

Bratislava 2. mája 2023